
AVIZ


asupra propunerii legislative privind compensarea cheltuielilor la energia termică pentru familiile cu venituri mici în sezonul rece 1997-1998











		Biroul   permanent   al Camerei Deputaţilor a trimis, cu adresa nr. 322/1998, Comisiei pentru drepturile omului, culte şi problemele minorităţilor naţionale propunerea legislativă privind compensarea cheltuielilor la energia termică pentru familiile cu venituri mici în sezonul rece 1997-1998.


		În şedinţa din 26 ianuarie 1998, comisia a analizat propunerea legislativă şi a hotărât, cu majoritate de voturi, să-i acorde un aviz de principiu. Avem în vedere faptul că, după adoptarea Ordonanţei de urgenţă a Guvernului nr. 69/1997, măsurile din propunerea legislativă ar putea fi valorificate de iniţiatorii ei sub forma unor amendamente pe care le-ar putea face comisiei sesizate în fond cu această iniţiativă sau plenului Camerei Deputaţilor cu ocazia dezbaterii ordonanţei menţionate.

